عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے مرکزی حکومت کے پنشن یافتگان کی زندگی میں آسانی لانے کے مقصد سے واحد مربوط پنشن یافتگان کے پورٹل کا آغاز کیا
اسٹیٹ بینک آف انڈیا اپنے پنشن سیوا پورٹل کو ریکارڈ وقت میں بھوشیہ کے ساتھ مربوط کرنے کے لئے پنشن تقسیم کرنے والا پہلا بینک بن گیا ہے
ڈاکٹر جتیندر سنگھ نے 17 پنشن کی تقسیم کرنے والے تمام بینکوں کی ایک نمائش کا بھی افتتاح کیا جنہوں نے ملازمت سے سبکدوشی کے لئےپنشن کی تقسیم کے بینک کے انتخاب میں مدد کرنے کے لئے اپنی ڈیجیٹل پہل اور مصنوعات کی نمائش کی
وزیرموصوف نے تجربات کے اشتراک اور حکمرانی میں اصلاحات کے لئے مشورہ دینے کی خاطر سال 20-2019، 21-2020اور22-2021 کے لئے 15 ایوارڈ حاصل کرنے والوں کو انوبھو ایوارڈ سے نوازا
ڈاکٹر جتیندر سنگھ نے اگلے ایک سال میں سبکدوش ہونے والے تقریباً 900 افسران کے لئے سابقہ سبکدوشی سے متعلق مشاورتی خدمات کا بھی افتتاح کیا،اب تک 47پی آر سی ورکشاپ کا انعقاد کیا جاچکا ہے
سائنس اور ٹکنالوجی کے مرکزی وزیر مملکت ، ارضیاتی سائنس ، وزیراعظم کے دفتر ، عملے ، عوامی شکایات اور پنشن کے وزیر مملکت ڈاکٹر جتیندر سنگھ نے آج بھارتی اسٹیٹ کی مدد سے تیار کئے گئے سنگل انٹگریٹیڈ پنشن پورٹل ‘بھوشیہ’ کا افتتاح کیا جس کا مقصد مرکزی حکومت کے پنشن یافتگان کی زندگی میں آسانی پیدا کرنا ہے ۔ بقیہ سبھی 16 پنشن کی تقسیم کرنے والے بینک اب بھوشیہ کے ساتھ اپنے انضمام کی شروعات کریں گے۔
ڈاکٹر جتیندر سنگھ نے کہاکہ بھوشیہ 9.0 کے ورژن آ ج پنشن تقسیم کرنے والے بینکوں کے ساتھ انضمام کے ساتھ شروع کیا جارہا ہے۔
ڈاکٹر جتیندر سنگھ نے کہا کہ پنشن کی ادائیگی اور ٹریکنگ نظام کے لئے پورٹل بھوشیہ کو ایس بی آئی کے پنشن پورٹل کے ساتھ انضمام کیا جارہا ہے اور یہ پنشن یافتگان کو ایک ہی لاگنگ کے ساتھ ایک ہی مقام پر تمام معلومات اور خدمات حاصل کرنے میں اہل بنائے گا۔ اس انضمام کے تمام مراحل کی تکمیل پر سبکدوش افراد آن لائن پینشن کھاتہ کھولنے کے لئے بینک اور شاخ کا انتخاب کرسکتے ہیں اپنی ماہانہ پنشن پرچی فارم16، لائف سرٹی فکیٹ کی صورتحال کی جانچ کرسکتے ہیں اور اس کے علاوہ بھوشیہ کے ذریعہ اپنے پنشن کی تقسیم کرنے والےبینک کو تبدیل کرسکتے ہیں۔
ڈاکٹر جتیندر سنگھ نےبتایا کہ بھوشیہ کو حال ہی میں نیشنل ای گورننس سروس ڈلیوری اسسمنٹ  کے ذریعہ حکومت ہند کے تمام سیوا پورٹلوں میں تیسرے زمرے کےپورٹل کے طور پر توثیق کیاگیا ۔ اس لئے پنشن اور پنشن یافتگان کی فلاح و بہبود کے محکمے  نے بھوشیہ کے ساتھ انضمام کےلیے شروع سے آخر تک ڈیجیٹائز پورٹل کو بیس پورٹل کے طور پر منتخب کیا جو آخر کار تمام مرکزی حکومت کے پنشن یافتگان کے لئے سنگل ونڈی بن جائے گا۔ سی پی ای این جی آر اے ایم ایس ، انوبھو ، انودان، سنکلپ اور پنشن ڈیش بورڈ جیسے پورٹلوں کو اب بھویشہ ونڈو کے ساتھ جوڑ دیا گیا ہے۔
ڈاکٹر جتیندر سنگھ نے کہاکہ یکم جنوری 2017 سےمرکزی حکومت کے تمام محکموں کے لئے بھوشیہ پلیٹ فارم لازمی کردیاگیا ہے اور فی الحال اس سسٹم کو 97 وزارتوں، محکموں کےاہم سکریٹریٹ سے متصل 815 دفافتر سمیت 7902 ڈی ڈی او میں کامیابی سے نافذ کیا جارہا ہے۔ انہوں نے یہ بھی بتایا کہ آج کی تاریخ میں بھوشیہ یعنی جاری کئے گئے پی پی او پر ایک لاکھ 74 سے زیادہ معاملوں پر کارروائی کی گئی ہےجس میں ایک لاکھ سے زیادہ ای- پی پی او شامل ہیں۔
یہاں پہنچنے پروزیر موصوف نے پنشن کی تقسیم کرنے والے بینک کی نمائش کا افتتاح کیا جس میں تمام 17 پنشن کی تقسیم کرنے والے بینکوں نے سبکدوش سرکاری افسران کے لئے اپنی ڈیجیٹل مہمات اور اشیا کی نمائش کے لئے حصہ لیا۔ پنشن محکمے کےذریعہ پنشن کھاتہ کھولنے کے وقت سبکدوش ملازمین کو ایک مطلع کردہ فیصلہ لینے میں اہل بنانے کے لئے اپنی پہلی پہل تھی۔
ڈاکٹر جتیندر سنگھ نے سال 20-2019 ، 21-2020 اور 22-2021 کے لئے 15 ایوارڈ یافتگان کو انوبھو ایوارڈ سےنوازا گیا، کووڈ19 وبا کی وجہ سے گزشتہ دو سالوں سے انوبھو ایوارڈ کی تقریب کا انعقاد نہیں ہوپایا تھا ۔ پنشن اور پنشن یافتگان کی فلاح و بہبود کےمحکمے کی جانب سے 2015 میں وزیراعظم کی ایما پر انوبھو پورٹل کا آغاز کیا گیا تھا۔ اس پورٹل میں سرکاری ملازمت سے سبکدوش افراد کے لئے ایک موقع فراہم کیاگیا ہے تاکہ وہ حکومت میں کام کرنے کے اپنے تجربات کا اشتراک کریں اور حکمرانی میں بہتری کے لئےتجاویز پیش کریں۔ 2016 سے انوبھو ایوارڈ تقریب کی شروعات کی گئی تا کہ سبکدوش سرکاری ملازمین کی سبکدوشی کے بعد سرکاری تجربات کو مشترک کرنے کے لئے ان کی حوصلہ افزائی کی جاسکے۔
ڈاکٹر جتیندر سنگھ نے اگلے سال ایک سال میں سبکدوش ہونے والے تقریباً900 افسران کے لئے سبکدوشی سے قبل مشاورت کا بھی افتتاح کیا۔ پنشن کی تقسیم کرنے والےتمام بینکوں کے لئے ایک نمائش کے لئےانعقاد کیا گیا تھا تاکہ تمام شرکا کو اپنی مصنوعات اور خدمات کو دکھا سکیں جو ایک سال میں ریٹائر ہونے والے ہیں۔
پنشن اور پنشن یافتگان کی فلاح و بہبود کا محکمہ فلاحی اقدامات کے طور پرحکومت ہند کے سبکدوش ملازمین کے فائدہ کے لئے سبکدوشی کےقبل مشاورت  ورکشاپ کا انعقاد کرتا ہے۔ سبکدوش ملازمین کےساتھ یہ ورکشاپ  بھوشیہ پر سبکدوش ملازمین کے ذریعہ پنشن کاغذات کے آن لائن اندراج ریٹائرمنٹ کے فوائد ڈی ایل سی اور چہرے کے پہنچان کی ٹکنالوجی اور  سبکدوش ہونے والےملازمین کو متاثر کرنے والے انکم ٹیکس ضوابط پر مرکوز تھی۔